འདའ་བྱ་ཐེག་ཆེན་ལམ་གཉིས་པོ།།མངོན་དུ་བྱ་བའི་ཚུལ་གྱིས་བཤད།།ཟག་བཅས་སྒོམ་ལམ་རྣམ་གསུམ་པོས།།བསོད་ནམས་ཚོགས་བསྩགས
རྣམ་དག་གི།སྒོམ་ལམ་ཡེ་ཤེས་ཚོགས་བསགས་པའི།།འབྲས་བུ་རྣམ་དག་ཤིན་ཏུ་བ།།ལེའུ་གསུམ་པར་མཐའ་གཉིས་ལ།།མི་གནས་ཤེས་རབ་ཕ་རོལ་ཕྱིན།།ལེའུ་དང་པོའི་རྣམ་མཁྱེན་གྱི།།ཉེ་རྒྱུར་བཤད་པས་གོལ་ས
ཤེས།།ལེའུ་བཞི་པའི་ཐོག་མར་ནི།།སྦྱོར་བའི་རྣམ་གཞག་ཀུན་བཤུད་ནས།།རྣམ་རྫོགས་སྦྱོར་བ་སྐྱེས་པ་ཡི།།ཐོག་མའི་ས་མཚམས་ཐར་ཆ་འཐུན།།སྦྱོར་མཐོང་སྒོམ་གསུམ་རྗེས་ཐོབ་ཏུ།།བསོད་ནམས་ཚོགས
ཆེན་སོག་པ་དང་།།སྲིད་ཞི་མཉམ་ཉིད་སོགས་གསུམ་པོས།།ཡེ་ཤེས་ཚོགས་ཆེན་ལེགས་པར་བཤད།།ལེའུ་ལྔ་པར་རྟགས་སོགས་ཀྱིས།།བསོད་ནམས་ཚོགས་ལོ་འཇུག་པ་དང་།།མཐོང་སྒོམ་བར་ཆད་མེད་རྩེ་གསུམ།།སྒྲིབ་ཀུན
སེལ་བའི་གཉེན་པོར་བཤད།།མཐར་གྱིས་སྦྱོར་བའི་ཆོས་བཅུ་གསུམ།།ས་བཅུའི་རིམ་པས་གོམས་གྱུར་ཚེ།།རྒྱུན་མཐའི་སྐད་ཅིག་གཅིག་ལ་ནི།།ཆོས་ཀུན་མངོན་པར་བྱང་ཆུབ་པའོ།།དེ་ནས་གཞན་ཡང་བཤད་བྱ་བ།།མངོན་པར་རྟོགས

པའི་རྒྱན་གཞུང་ན།།ཆོས་ཀུན་ངོ་བོས་སྟོང་པའི་ཚུལ།།ཀླུ་སྒྲུབ་གཞུང་བཞིན་བཤད་པ་མོད།།ཀླུ་སྒྲུབ་གཞུང་དང་སྔགས་གཞུང་ན།།བྱམས་པའི་གཞུང་ལྔས་གསུངས་པ་ཡི།།གཉིས་མེད་ཡེ་ཤེས་རང་རིག་པ།།
ངེས་པའི་དོན་དུ་བཤད་པ་མང་།།མངོན་རྟོགས་རྒྱན་དུ་རྫོགས་པ་དང་།།མི་རྫོགས་གཉིས་སུ་ཆོས་ཀུན་བསྡུས།།རྒྱུད་དུ་བླར་ཆོས་ཀུན་འདུས་བྱས་དང་།།ཡང་དགྲ་མཐའ་ཞེས་གཉིས་སུ་འདུས།།དབུས་མཐའ་སོགས་སུ་ཡོངས
གྲུབ་དང་།།ཀུན་བརྟགས་དག་ཏུ་ཆོས་ཀུན་བསྡུ།།ཆོས་ཀྱི་དབྱིངས་ལས་མ་གཏོགས་པའི།།ཆོས་གཞན་ཡོད་པ་མ་ཡིན་ཞིང་།།ཆོས་དབྱིངས་ཁོ་ན་དམ་པའི་དོན།།ཡིན་པ་བྱམས་ཆོས་སྤྱི་ཡི་ལུགས།།རྒྱུན་འདིར་གཟུང་འཛིན་གཉིས
བཀག་པའི།།ཡེ་ཤེས་ཁོ་ན་བསྒོམ་བྱ་དང་།།སྒོམ་བྱེད་སྦྱོར་བའི་ངོ་བོ་དང་།།སྒྲིབ་ཀུན་སེལ་བའི་གཉེན་པོར་ནཱི།།རྣམ་དག་སྒོམ་ལམ་འཆང་གཞུང་དུ།།འཇལ་དང་གཞལ་བྱ་མཉམ་ཉིད་དང་།།བར་ཆད་མེད་རྩེ་འཆང་གཞུང་དུ།།
གཟུང་འཛིན་གཉིས་བྲལ་ཉིད་བཤད་དང་།།ཐེག་ཆེན་སྦྱོར་བའི་ངོས་འཛིན་དུ།།མི་གནས་སྦྱོར་དང་མི་སྦྱོར་བའི།།སྦྱོར་བ་ཟུང་དུ་འཇུག་པ་ལས།།གཞན་པའི་རྣལ་འབྱོར་བཤད་པ་མེད།།གཟུང་འཛིན་གཉིས་པོ་ཁེགས་པ་ན།།མ
ཁེགས་མཚན་འཛིན་རྟོག་པ་ཡི།།ས་བོན་བག་ལ་ཉལ་བཅས་པ།།ཅི་ཡང་ཡོད་པ་མ་ཡིན་ཏེ།།འཛིན་པ་ས་བོན་དང་བཅས་པ།།བཀག་པས་ཤེས་སྒྲིབ་ཀུན་ཁེགས་ཕྱིར།།སློབ་དཔོན་ཟླ་བ་གྲགས་པས་ཀྱང་།གཟུང་འཛིན་གཉིས་སྣང
བག་ཆགས་ལས།།ཕྲ་བའི་ཤེས་སྒྲིབ་མེད་པར་ནི།།འཇུག་པའི་རང་འགྲེལ་ཉིད་དུ་གསུངས།།ཁྱད་པར་རྒྱལ་སྲས་སེང་གེ་བཟང་།།མཐའ་བྲལ་གཏན་ལ་འབེབས་པའི་ཚེ།།བྱམས་པའི་གཞུང་དང་ཀླུ་སྒྲུབ་གཞུང་།།གཉིས་ཀ་བསྡུས་ནས

འཆུད་པ་ནི།།རྣལ་འབྱོར་ས་གཞིའི་སྐབས་ན་གསལ།།དེས་བྱས་བྱས་པ་མིན་མཐོང་ཞེས།།གསུང་བ་དོན་དམ་བདེན་མེད་དུ།།སྒྲུབ་བྱེད་མ་གསུངས་པ་ལ་དགོངས།།དེ་མ་གསུངས་ཀྱང་དར་འཛིན་པའི།།འཛིན་པ་མཐའ་དག་རང
སྟོང་དུ།གྲུབ་པ་ཉིད་ཀྱིས་ཁེགས་པའི་ཕྱིར།།སྒྲིབ་ཀུན་སོལ་བའི་གཉེན་པོ་ནི།།མ་ཚང་མེད་པ་བྱམས་པའི་གཞུང་།།ཞེས་སྦྱར་བ་ཡིན་ནོ།།།།གསུམ་པ་བཤད་པ་མཐར་ཕྱིན་པའི་བྱ་བ་ལྔ་སྟེ།ཡུམ་གསུམ་པོ་བརྗོད་བྱ་
གཅིག་ཏུ་བསྟན་པ།འགྲེལ་པ་འདི་ཇི་ལྟར་བརྩམས་པའི་ཚུལ།དེ་ལྟར་བརྩམས་པའི་དགེ་བ་བྱང་ཆུབ་ཏུ་བསྔོ་བ།ནོངས་པའི་དོན་ལ་བཟོད་པར་གསོལ་བ།ཡུམ་དོན་རྟོགས་པའི་དུས་བརྗོད་ནས་དགའ་བ་བསྒོམ་པའོ།།དང་པོ་ནི།
བསྟན་བཅོས་འདིར་ཡུམ་གྱི་མདོའི་བསྡུས་དོན་གསུམ་བཤད་པ་དེ་ཡུམ་རྒྱས་འབྲིང་བསྡུས་གསུམ་དང་སོ་སོར་སྦྱོར་དགོས་པ་ཡིན་ནམ་ཞེ་ན།མཁས་པ་ཤེས་རབ་ཅན་རྣམས་ཀྱིས་ཡུམ་གསུམ་པོ་ཀུན་ལའང་རེ་རེ་ཞིང་སྤྲས་དེ་ན
མངོན་རྟོགས་ཀྱི་དོན་བསྡུས་པ་ནི་བཤད་ཟིན་པ་གསུམ་པོ་དེ་ཙམ་དུ་ཤེས་པར་བྱ་སྟེ།དེ་ལྟ་མ་ཡིན་པར་སྨྲས་དོན་མངོན་རྟོགས་དང་དངོས་བསྟན་སྙིང་པོའི་དོན་ལ་རྒྱས་བསྡུས་ཀྱི་ཁྱད་པར་ཡོད་ན།བསྟན་བཅོས་འདིའམ་མདོ་བརྒྱད
སྟོང་པས་ཡུམ་རྒྱས་བསྡུས་ཐམས་ཅད་ཀྱི་དངོས་སྦས་ཀྱི་རིམ་པ་མ་ལུས་པ་ལེགས་པར་བསྡུས་པ་མ་ཡིན་པར་ཐལ་བས་སོ།།འོ་ན་མདོ་ལ་རྒྱས་བསྡུས་འབྱུང་བ་ཅི་ཞེ་ན།ཡུམ་གསུམ་པོ་དེ་ལ་ཚིག་བསྡུས་པ་ལ་སོགས་པའི་རབ
ཏུ་དབྱེ་བས་ཁྱད་པར་ཡོད་པ་ཁོ་ནར་ཟད་དེ།ལ་ལ་ཞེས་པ་བརྒྱད་སྟོང་པ་ལས་དངོས་སྦས་ཀྱི་དོན་ཙམ་ཞིག་ཚང་བ་དང་།གཞན་བར་མ་ལས་ཚིག་ཀྱང་ཚང་བ་དང་།གཞན་རྒྱས་པ་ལས་དོན་དེ་དག་སྟོན་བྱེད་ཀྱི་ཚིག་རེ་རེ་ཡང་མིང

གི་རྣམ་གྲངས་དུ་མའི་སྒོ་ནས་བསྟན་པས་སོ།།གཉིས་པ་ནི་བྱས་སོ་ཞེས་པ་བཤད་པའི་གཞི།ལས་སུ་བྱ་བ་གང་ན།རྒྱུན་གྱི་ཚིག་ལེའུར་བྱས་པའི་འགྲེལ་པ་དོན་གསལ་བ་འདི་ནིའོ།།བྱེད་པ་པོ་གང་གིས་ན་སེང
གེ་བཟང་པོས་སོ།།དུས་ནམ་གྱི་ཚེ་ན་སློབ་དཔོན་རུང་གི་མཁན་པོ་ཡང་དག་རྣམ་སྣང་མཛད་དང་།བླ་མ་བཟང་པོ་རྗེ་བཙུན་མ་ཕྲམ་པ་ལ་ཕྱག་འཚལ་ནས་སྣང་བ་ཐོབ་པ་དེའི་ཚེ་ནའོ།།ཚུལ་ཇི་ལྟར་ན།འཕགས་པ་རྣམ་པར་གྲོལ
སྡེ་ཡི་མཐུ་ཡིས་མདོ་དང་།རྒྱན་གྱི་དངོས་སྦས་ཀྱི་དོན་དབུ་མར་གནས་པ་དེ་མཐོང་བའི་སྒོ་ནས་སོ།།གལ་ཏེ་འགྲེལ་པ་འདིའི་དགོངས་པ་བསྟན་བཅོས་འདི་ཡུམ་གསུམ་ཆར་གྱི་རྒྱན་དུ་རྟོགས་པ་དེ་ཡིན་ན་མདོ་དང་།རྒྱན་ཚིག
རེ་རེ་ནས་སྦྱོར་བ་རིགས་སོ་ཞེ་ནོ།མདོའི་ཚིག་དང་བསྟན་བཅོས་ཀྱི་ངག་སོགས་རེ་རེ་ནས་སྦྱོར་བར་མ་བྱས་ཀྱང་མི་རྟོགས་པའི་སྐྱོན་མེད་དེ།དེ་ལྟར་སྦྱོར་བ་གོ་སླ་བའི་ཕྱིར།གོ་སླ་ན་འཕགས་པས་ཡུམ་གསུམ་ཆར་གྱི་རྒྱུན་དུ་
མི་རྟོགས་པ་ཅི་ཞེ་ན།ཇི་སྐད་དུ།སྟོང་ཕྲག་ཉི་ཤུ་ལྔ་པའི་མན་ངག་གི་བཱསྟནྡ་བཅོས་ཞེས་ཟུར་གཏོད་པས་སོ།།དེ་ལྟར་མཛདཱ་པ་ཡང་རྒྱས་བསྡུས་གཉིས་ན་རྒྱུན་དང་སྦྱོར་རྒྱུ་མེད་པ་མང་ལ།ཡུམ་བར་མཱ་ལ་དེ་ལྟ་བུའི་སྐྱོན་མེད
པར་ར་དགོངས་སོ།།གསུམ་པ་ནི།ཐོབ་པར་ཤོག་ཅེས་པ་བཤད་པའི་གཞི།ཅི་ཞིག་ན་བདེ་བར་གཤེགས་པ་ཤེས་རབ་སྟེ་ཆོས་ཀྱི་སྐུའོ།།སུ་ཞིག་གིས་ནཱ་རྩོམ་པ་པོ་བདྲག་དྲང་སྐྱེ་བོ་ཐམས་ཅད་ནཱིའོ།།འདི་ནི་སྨོན་ལམ་ཡིན་ལ།
ཐམས་ཅད་ཀྱི་ཆེད་དུ་ནི་ཞེས་སྦྱར་ན་བསྔོ་བའོ།།རྒྱུ་གང་ལས་ཤེ་ན།འགྲེལ་པ་དེ་སྡེབས་པ་ལས་བྱུང་བའི་དགེ་བ་རྩོམ་པ་པོ་བདག་གིས་གང་ཐོབ་པ་དེ་ཡིས་སོ།།བཞི་པ་ནི།མདོ་དང་རྒྱན་གྱི་དོན་མངོན་སུམ་དུ་རྟོགས་ནས་འགྲེལ

པ་འདི་བརྩམས་པ་ཡིན་ནམ་ཞེ་ན།བདག་ཉིད་ཆེན་པོ་འཕགས་པ་བྱམས་པའི་བློའི་སྤྱོད་ཡུལ་དུ་གྱུར་པའི་བསྟན་བཅོས་ཀྱི་དོན་སྟོང་པ་ཉིད་དང་མངོན་པར་རྟོགས་པ་བརྒྱད་དོན་བདུན་ཅུ་དང་བཅས་པ་ནི་གང་ཞིག་ཡིན་ཞེས་འདྲི་ན།།
དོན་གསལ་རྩོམ་པ་པོ་བདག་གི་མངོན་སུམ་གྱི་སྤྱོད་ཡུལ་ནི་མ་ཡིན་ཏེ།དེ་དང་དེ་དག་མངོན་སུམ་དུ་རྟོགས་པའི་ཤེས་རབ་མི་གསལ་བས་བསྟན་བཅོས་འདིའི་དོན་ཀུན་མངོན་སུམ་ལས་ཕྱི་རོལ་དུ་གྱུར་པ་བདག་གི་མངོན་སུམ་གྱི
སྤྱོད་ཡུལ་གང་ན་ཞིག་ཡིན་ཏེ་མ་ཡིན་པའི་ཕྱིར་རོ།།མ་ཡིན་པ་འོན་ཀྱང་དོན་གསལ་རྩོམ་པ་པོ་བདག་གིས་འབད་ནས་བགྱིས་པའི་འགྲེལ་པ་འདིའི་ནོངས་པ་གང་ཡོད་པ་ལ་སྐྱེ་བོ་མཁས་པ་སྟོང་པ་ཉིད་དང་།མངོན་རྟོགས་ཀྱི་
རིམ་པ་མངོན་སུམ་དུ་གཟིགས་པ་རྣམས་ཀྱིས་བཟོད་པར་མཛད་དགོས་ཏེ།རང་གི་རྟོགས་པ་འཕེལ་བ་དང་།གཞན་མདོ་དང་རྒྱུན་ལ་འཇུག་པའི་དོན་གྱི་ངོར་དད་པ་དང་བརྩོན་འགྲུས་དྲག་པོས་བྱས་པའི་ཕྱིར།ལྔ་པ་ནི།
ཡུམ་དོན་མངོན་སུམ་དུ་མ་མཐོང་ན་འགྲེལ་པ་རྩོམ་པར་མི་རིགས་ཤིང་།སླར་འབད་ནས་སྐྱོབ་པར་རིགས་སོ་ཞེ་ན།ཡུམ་གྱི་ཚིག་དོན་ལ་སླར་ཡང་བསླབ་པར་བྱ་བའི་དུས་མ་ཡིན་ཏེ།མདོ་དང་རྒྱུན་གྱི་གཞུང་ལུགས་མང་པོ
ན་ན་འདོན་པ་སྣ་ཚོགས་པ་སྟེ་མི་མཐུན་པ་དག་གིས་དུབ་པར་གྱུར་པའི་རྩོམ་པ་པོ་བདག་གིས་ཐེ་ཚོམ་མེད་པའི་ཞུས་དག་རྙེད་པ་ན་ངལ་བསོ་བའི་གནས་སུ་གྱུར་པའི་ཕྱིར།འགྲེལ་པ་རྩོམ་པར་ཡང་རིགས་ཏེ།རབ་ཏུ་ངོ་མཚར
བའི་དོན་གྱིས་ན་ཀྱེ་མ་ཤེས་རབ་ཀྱི་ཕ་རོལ་དུ་ཕྱིན་པ་རྒྱས་འབྲིང་བསྡུས་པ་དེ་དག་གི་ལུགས་མངོན་པར་རྟོགས་པའི་རྒྱན་གྱིས་ཇི་ལྟར་བཤད་པ་བཞིན།འདི་སྔོན་གྱི་དུས་ཡུན་རིང་མོ་ཞིག་ནས་ཐོས་བསམ་གྱི་ཤེས་རབ་སྦྱངས

པ་མཐར་ཕྱིན་པའི་སྟོབས་ཀྱིས་མཐོང་བ་ཡིན་པའི་ཕྱིར།རྩོམ་པ་པོའི་མཚན་སྨོས་པ་ནི།ཤེས་རབ་ཀྱི་ཕ་རོལ་ཏུ་ཕྱིན་པ་སོགས་ཏེ་རྫོགས་སོ་ཞེས་པའི་དོན་ནི་ཟད་པའི་དོན་མ་ཡིན་ཏེ།ཡང་དག་པར་རྟོགས
སོའི་དོན་ཏོ།།གསུམ་པ་འགྱུར་མཐར་ཕྱིན་པ་ནི་རྒྱ་གར་གྱི་མཁན་པོ་སོགས་ཏེ།སྔོན་གྱི་དུས་སུ་དེ་ལྟར་འགྱུར་བ་བཤད་པའི་རྒྱུན་ཚོ་མཐུན་ཙམ་ཡོད་པ་ལས།ཕྱི་དར་གྱི་དུས་སུ་དཔལ་གོ་མི་སོགས་ཏེ།འཇམ་དཔལ་རྩ
བའི་རྒྱུད་དང་།མགོན་པོ་མངོན་བྱུང་གི་རྒྱུད་ལས་ལུང་བསྟན་བརྙེས་པ་ལོ་ཙཱ་བ་ཆེན་པོ་བློ་ལྡན་ཤེས་རབ་ཀྱིས་བཤད་ཉན་གྱི་སྒོ་ནས་ལེགས་པར་གཏན་ལ་ཕབ་པའོ།།།།སྭསྟི།ཚོགས་གཉིས་རྩེར་སྲོན་ཡང
དག་རྫོགས་སངས་རྒྱས།།སྐུ་གསུམ་མོ་ངོན་གྱུར་རྒྱལ་ཚབ་མི་ཕམ་མགོན།།ཕྲིན་ལས་དབང་ཕྱུག་འཕགས་པ་ཐོགས་མེད་ཞབས།།ཤིང་རྟའི་སྒྲོལ་འཛིན་མཁས་མཆོག་དབྱིག་གི་གཉེན།།མ་ཕམ་བྱམས་པའི་གཞུང
ཆེན་འདི་མེད་ན།།རྒྱལ་ཡུམ་རྒྱ་མཚོའི་མངོན་རྟོགས་སུ་ཡིས་ལོངས།།ཐོགས་མེད་ཞབས་ཀྱི་རྫུ་འཕྲུལ་དེ་མེད་ན།།ཆོས་ལྔ་འཛམ་གླིང་སྐྱེ་བོ་སུ་ཡིས་མཐོང་།།དོན་མང་ཚིག་ཉུང་ལྡན་པའི་སྡེབ་ལེགས་མཁན།།དབྱིག
ཉེན་ཞབས་ཀྱིསྲ་བསྟན་བཅོས་མ་མཛད་ན།།མདོ་རྒྱུད་ཀུན་གྱི་མངོན་རྟོག་སྐུ་ལ་འཇུག་པའི།།མི་ཕྱེ་མ་མགོན་པོའི་བཤད་སྲོལ་གང་གི་སོ་འཛིན།།དེ་ནས་འཕགས་པའི་མཚན་ཅན་གྲོལ་སྡེ་ཡིས།།མངོན་རྟོགས་རཱིམ་
ཀུན་ན་ན་གཞུང་ཇི་བཞིན་ལ།།མཚན་འཛིན་མ་ལུས་འགོག་པའི་རིགས་པ་ནི།།རང་སྟོང་ཚུལ་དེ་མདོ་དོན་ཡིན་པར་དགོངས།།དངོས་སྒྲའི་གླང་ཆེན་རིང་ནས་ཁྲོས་པ་ལ།།འཇིགས་མེད་སེང་གི་བཟང་པོའི་འགྲེལ་པ་ཡིས།།

རང་ངརང་ངོ་བོས་སྟོང་པའི་ཐོས་བསམ་དང་།།གཟུང་འཛིན་གཞན་གྱིས་སྟོང་པའི་སྒོམ་བྱུང་བཤད།།ལུགས་འདི་ཀུན་གྱིས་ཤེས་ན་ངོ་མཚར་ཏེ།།གཞན་གྱིས་མ་བཤད་གྱུར་ན་ཡི་རླུང་བྱོས།།ཟླ་གྲགས་ཀུན་ཏུ་བཟང
པོའི་མཚུར་སྡུག་གིས།།དགེ་བསྙེན་ཟླ་བའི་ཁེངས་པ་བསྐྱངས་མིན་ནམ།།མཚན་འཛིན་ས་བོན་འགོག་པའི་རིགས་པ་ནི།།ཐོགས་མེད་གཞུང་དུ་མ་ཚང་མིན་མོད་ཀྱང་།།མཐར་འཛིན་འགོག་དང་མཐའ་བྲལ་བསྒྲུབ་པ
ཡི།རིགས་ཚོགས་བརྒྱ་ཕྲག་བརྒྱ་ལྡན་སྤྱི་བོས་ལེན།།སྒོམ་བྱུང་བློ་ཡིས་ཉམས་སུ་མྱོང་བྱའི་ཡུལ།།བྱམས་པའི་གཞུང་གསུམ་དག་ནས་གང་གསུངས་པ།།མཐའ་ཡས་རྒྱུད་སྡེའི་ཚོགས་ནས་གསལ་བའི་ཕྱིར།།།ཐོགས
མེད་ཞབས་ཀྱི་གཞུང་བཞིན་འདི་ན་དགེ།རྩོད་བྲལ་ངོ་བོ་ཉིད་མེད་སྨྲ་བའི་གཞུང་།།རྩོད་ལྡན་ཆོས་དང་བྱམས་པའི་གཞུང་གསུམ་པོ།།སེམས་ཙམུ་སུ་སྒྲའི་ཆོས་སྤོང་འཇིགས་པ་ལས།།རྣམ་ཐར་ཆོས་སྒོ་ཤིང་རྟའི་སྲོལ
གསུམ་པ།།གང་འདིར་ངེས་དོནྡ་གསུང་རབ་མ་ལུས་པའི།།ལྷུན་པོ་འདྲེགས་མཁས་གསེར་གྱི་ནོར་འཛིན་དང་།།ཐེག་ཆེན་ཆུ་བོ་བསྡུད་པའི་རྒྱ་མཚོ་དང་།།ལེགས་བཤད་ཆར་ཆེན་འབེབས་པའི་སྤྲིན་ཕུང་ཡིན།།ཤེར་ཕྱིན
བསྟན་པ་སྔ་བར་ནམ་ལངས་པའི།།དུས་འདིར་སྟོང་ཉིད་ནམ་མཁའི་སྔོ་སངས་མ།།མངོན་རྟོགས་ཚ་ཟེར་འབར་བ་སྤྱན་འདྲོངས་པ།།རྟ་བདུན་རྒྱལ་པོའི་ཁ་ལོ་པ་དེ་བཞིན།།ཡང་ན་ངན་རྟོག་རྔ་གློང་འཁྲུག་པ་ཡི།།ཆུ་གཏེར
དབུས་ཀྱི་ཉེས་བཤད་བྱེད་པོའི་ཚོགས།།ཆོས་དབྱིངས་ཞི་བའི་མལ་དུ་ཉལ་བ་ན།།ལེགས་བཤད་གོ་སྐབས་ཡངས་པོར་ཕྱེ་མིན་ནམ།།ཐུབ་དབང་ཆོས་ཀྱི་འཁོར་ལོ་རྩིབས་སྟོང་པ།།འཛིན་མཛད་འཇིག་རྟེན་མེས་པོའི་ཐུགས

འཚེ་ལ།སྲིད་གསུམ་དྲི་མ་འཁྲུད་པའི་དག་བྱད་མཁན།།ལམ་གསུམ་ཅན་དེ་རིགས་པར་ཕབ་པ་ན།།རྨོངས་དང་ཆགས་ཁྲོ་རོལ་པ་དམར་པོའི་ཁུར།།འཛིན་བྱེད་གནས་སུ་ཡུན་རིང་འཁྱམས་གྱུར་པ།།དྲང
སྲོང་ལེགས་བཤད་མཁན་པོའི་མགྲིན་པར་བསྡུས།།གྲངས་ཅན་ལྗོངས་ཀྱི་མ་དྲོས་མཚོར་ལྷུང་བ།།འབབ་སྲོལ་ཕྱོགས་བརྒྱར་སྤྲོས་པའི་རྣམ་དཀར་གྱིས།།འཕྲོག་བྱེད་རྐང་པའི་དུག་ཆེན་བཀྲུས་དེ་ལྟར།།སྲིད་གསུམ་མ་རྣམས
ཀུན་གྱི་རུས་བུ་ལ།།རིང་ནས་ཞེན་པའི་དྲི་མ་དགེ་གྱུར་ཅིག།འགྲེལ་མཛད་གཞན་གྱི་ཐུགས་ལ་མ་ཤར་བའི།།རྣམ་པར་འགྲོལ་གང་འདིར་འབྱུང་མ་ཡིན་མོད།།རི་རབ་ལྷུན་པོའི་ཟུར་ཕུད་ཁོང་སྐྱིབས་ན།།རི་མཚོ་གླིང་གི
ཡ་མཚན་ལྟད་མེ་ནི།།སྔོན་ཆད་མི་གསལ་འཇམ་དཔྲལ་གྲགས་པའི་གསུངས།།པད་དཀར་འཛིན་དེས་གསལ་བར་བྱས་མིན་ནམ།།ལུས་མེད་ཀྱིས་བརྩེན་གངས་ཅན་འགྲོ་བ་འདི།།ཡིད་སྲུབས་ཀྱིས་བསྟན་ལམ་དུ་སོང
བ་ན།།མཆོད་སྦྱིན་བརྒྱ་པའི་རྣམ་དཔྱོད་རྩ་ལ་གཅིག་གིས།།བདུད་ཀྱི་རྒྱལ་མཚན་རིགས་པར་བསྐྱལ་མིན་ནམ།།བསྟན་བཅོས་དཔག་བསམ་ལེགས་བཤད་འབྲས་བུ་ཅན།།མི་ཟད་འཆི་མེད་བདུད་རྩིའི་འབབ་ངོགས།
མཆོག།མི་ཕ་མོ་རྒྱལ་བའི་དྲུང་དུ་མཆོད་པར་འབུལ།།འགྲོ་ཀུན་ཐུགས་རྗེའི་ཕྱག་གིས་བཟུང་དུ་གསོལ།།ཞེས་མངོན་པར་རྟོགས་པའི་རྒྱུན་འགྲེལ་པ་དོན་གསལ་བ་དང་བཅས་པའི་རྣམ་བཤད་ཤིང་རྟའི་སྲོལ་ཆེན་རྣམ་གསུམ་
བསྒྲུབ་པ།རྔམ་ཐར་ཆོས་ཀྱི་སྒོ་གསུམ་རབ་ཕྱེ་ཞེས་བྱ་བ་འདི་ནི་ཤར་མི་ཉག་གི་སྡེ་སྣོད་འཛིན་པ་ཤེས་རབ་བཟང་པོ་དང་།བྱམས་མགོན་ཆོས་ཀྱི་མཛོད་འཛིན་ཞེས་བྱ་བས་གསོལ་བ་ནན་གྱིས་བཏབ་པའི་ངོར་བགྱིས་ནས།བྱམས

པ་དང་འབྲེལ་བྱཧཱ་དྷཱ་པ་སྡེ་ཉི་ཤུའི་རྒྱུད་འཛིན་དཔལ་ཤཱཀྱ་མཆོག་ལྡན་དྲི་མེད་ལོགས་པའི་ཟློས་དོན་གྲུབཅོས་པ་སུ་མྱོ་ལུག་གི་ལོ་ཁྲུམས་ཀྱིས་ཉྩ་གང་བ་ཕྱོགས་དང་པོའི་བཟང་བའི་ཐོག་མ་ལ།གསེར་མདོག་ཅན
ཞེས་བྱ་བའི་ཆོས་ཀྱི་ཕྲ་ཡུངས་པའི་དབུས།མཉན་དུ་ཡོད་པའི་གཙུག་ལག་ཁང་དུ་རྫོགས་པར་སྦྱར་བའི་ཡི་གེ་པ་ནི་བློ་བཟང་ཆོས་ཀྱི་རྒྱལ་མཚན་ནོ།།།།།།